PMIndiaData/PMIndiaSum huggingface dataset:
പ്രധാനമന്ത്രി ഗുരുപരബ് ആശംസകള്‍ നേര്‍ന്നു.

പ്രധാനമന്ത്രി ശ്രീ. നരേന്ദ്ര മോദി എല്ലാവര്‍ക്കും ഗുരുപരബ് ആശംസകള്‍ നേര്‍ന്നു. ‘എല്ലാവര്‍ക്കും ഗുരുപരബ് ആശംസകള്‍. ആരാധ്യനായ ഗുരുനാനാക്കിന്റെ പ്രചോദനം പകരുന്ന പാഠങ്ങള്‍ അഭിവൃദ്ധിയാര്‍ന്നതും ഐക്യപൂര്‍ണവുമായ സമൂഹം കെട്ടിപ്പടുക്കുന്നതിലേക്കു നമ്മെ നയിക്കുന്നു.’ പ്രധാനമന്ത്രി പറഞ്ഞു.
ഭീകരവാദ  ധനസഹായം ചെറുക്കുന്നത്  സംബന്ധിച്ച മൂന്നാമത് ‘ഭീകരതയ്ക്ക് പണമില്ല’ മന്ത്രിതല സമ്മേളനത്തിൽ പ്രധാനമന്ത്രി ഉദ്ഘാടന പ്രസംഗം നടത്തും.

ഭീകരവാദ ധനസഹായം ചെറുക്കുന്നത് സംബന്ധിച്ച്‌ ന്യൂഡൽഹിയിലെ ഹോട്ടൽ താജ് പാലസിൽ നടക്കുന്ന മൂന്നാമത് 'ഭീകരതയ്ക്ക് പണമില്ല' മന്ത്രിതല സമ്മേളനത്തിൽ (എൻഎംഎഫ്ടി) നവംബർ 18 ന് രാവിലെ 9:30 ന് പ്രധാനമന്ത്രി ശ്രീ. നരേന്ദ്ര മോദി ഉദ്ഘാടന പ്രസംഗം നടത്തും. നവംബർ 18-19 തീയതികളിൽ സംഘടിപ്പിക്കുന്ന ദ്വിദിന സമ്മേളനം ഭീകരവാദ ധനസഹായം ചെറുക്കുന്നത് സംബന്ധിച്ച നിലവിലെ അന്താരാഷ്ട്ര ഭരണക്രമത്തിന്റെ ഫലപ്രാപ്തിയെക്കുറിച്ചും ഉയർന്നുവരുന്ന വെല്ലുവിളികളെ അഭിമുഖീകരിക്കുന്നതിന് ആവശ്യമായ നടപടികളെക്കുറിച്ചും ചർച്ച ചെയ്യുന്നതിനായി പങ്കെടുക്കുന്ന രാജ്യങ്ങൾക്കും സംഘടനകൾക്കും സവിശേഷമായ ഒരു വേദി വാഗ്ദാനം ചെയ്യും. 2018 ഏപ്രിലിൽ പാരീസിലും 2019 നവംബറിൽ മെൽബണിലും നടന്ന മുമ്പത്തെ രണ്ട് സമ്മേളനങ്ങളുടെ നേട്ടങ്ങളും പഠനങ്ങളും വിലയിരുത്തും. ഒപ്പം ഭീകര വാദികൾക്ക് സാമ്പത്തിക സഹായം നിഷേധിക്കുന്നതിലെ ആഗോള സഹകരണം വർദ്ധിപ്പിക്കുന്നതിന് പ്രവർത്തിക്കുകയും ചെയ്യും. മന്ത്രിമാർ, ബഹുമുഖ സംഘടനാ മേധാവികൾ, ഫിനാൻഷ്യൽ ആക്ഷൻ ടാസ്‌ക് ഫോഴ്‌സ് (എഫ്‌എടിഎഫ്) പ്രതിനിധികൾ എന്നിവരുൾപ്പെടെ ലോകത്തെമ്പാടും നിന്നുള്ള 450 പ്രതിനിധികൾ സമ്മേളനത്തിൽ പങ്കെടുക്കും. 'ഭീകരവാദത്തിലും ഭീകരവാദ ധനസഹായത്തിലുമുള്ള ആഗോള പ്രവണതകൾ', 'ഭീകരവാദത്തിനായുള്ള ഔപചാരികവും അനൗപചാരികവുമായ ഫണ്ടുകളുടെ ഉപയോഗം', 'നൂതന സാങ്കേതിക വിദ്യകളും ഭീകരവാദ ധനസഹായവും, ഭീകരവാദ ധനസഹായം ചെറുക്കുന്നതിനുള്ള അന്താരാഷ്ട്ര സഹകരണത്തിലെ വെല്ലുവിളികൾ " എന്നീ വിഷയങ്ങൾ കേന്ദ്രീകരിച്ചാകും സമ്മേളനത്തിലെ ചർച്ച. –ND–
വൈബ്രന്റ് ഗുജറാത്ത് ഉച്ചകോടി 2019ല്‍ പങ്കെടുക്കാന്‍ പ്രധാനമന്ത്രി നാളെ ഗുജറാത്ത് സന്ദര്‍ശിക്കും

വൈബ്രന്റ് ഗുജറാത്ത് ആഗോള വ്യാപാര പ്രദര്‍ശനം ഗാന്ധിനഗറില്‍ ഉദ്ഘാടനം ചെയ്യും മികച്ച സര്‍ദാര്‍ വല്ലഭായ് പട്ടേല്‍ ഇന്‍സ്റ്റിറ്റ്യൂട്ട് ഓഫ് മെഡിക്കല്‍ സയന്‍സസ് അഹ്മദാബാദില്‍ ഉദ്ഘാടനം ചെയ്യും 2019 അഹമ്മദാബാദ് ഷോപ്പിങ് ഫെസ്റ്റിവല്‍ പ്രധാനമന്ത്രി ഉദ്ഘാടനം ചെയ്യും വൈബ്രന്റ് ഗുജറാത്ത് സമ്മേളനം ഒന്‍പതാം പതിപ്പ് ജനുവരി 18ന് പ്രധാനമന്ത്രി ഉദ്ഘാടനം ചെയ്യും പ്രധാനമന്ത്രി 2019 ജനുവരി 19ന് ഹാസിറ, സില്‍വാസ, മുംബൈ സന്ദര്‍ശിക്കും പ്രധാനമന്ത്രി നരേന്ദ്രമോദി നാളെ, 2019 ജനുവരി 17 മുതല്‍ മൂന്നു ദിവസം ഗുജറാത്ത് സന്ദര്‍ശിക്കും. ഗാന്ധിനഗര്‍, അഹമ്മദാബാദ്, ഹസിറ എന്നിവിടങ്ങളില്‍ അദ്ദേഹമെത്തും. നാളെ ആദ്യ ചടങ്ങില്‍ പ്രധാനമന്ത്രി ഗാന്ധിനഗറിലെ മഹാത്മ മന്ദിര്‍ പ്രദര്‍ശന-കണ്‍വെന്‍ഷന്‍ സെന്ററില്‍ വൈബ്രന്റ് ഗുജറാത്ത് ആഗോള വ്യാപാര പ്രദര്‍ശനം ഉദ്ഘാടനം ചെയ്യും. 25ല്‍ അധികം വ്യവസായ, ബിസിനസ് മേഖലകള്‍ ഇവിടെ ഒരു കുടക്കീഴില്‍ പ്രദര്‍ശിപ്പിക്കപ്പെടുന്നുണ്ട്. സര്‍ദാര്‍ വല്ലഭായ് പട്ടേല്‍ ഇന്‍സ്റ്റിറ്റ്യൂട്ട് ഓഫ് മെഡിക്കല്‍ സയന്‍സസ് ആന്‍ഡ് റിസര്‍ച്ച് അദ്ദേഹം അഹമ്മദാബാദില്‍ ഉദ്ഘാടനം ചെയ്യും. അഹമ്മദാബാദ് മുനിസിപ്പല്‍ കോര്‍പ്പറേഷനാണ് ഇത് നിര്‍മിച്ചത്. എയര്‍ ആംബുലന്‍സുകള്‍ ഉള്‍പ്പെടെയുള്ള ആധുനിക സംവിധാനം ഇവിടെ ഒരുക്കിയിട്ടുണ്ട്. 78 മീറ്റര്‍ ഉയരമുള്ള കെട്ടിടം നൈപുണ്യത്തിന്റെയും വലിപ്പത്തിന്റെയും വേഗത്തിന്റെയും മിശ്രണമാണ്. ഡിജിറ്റല്‍ ഇന്ത്യയോടു നീതിപുലര്‍ത്തുംവിധം ഈ ആശുപത്രി കടലാസ് രഹിതമായിരിക്കും. സാധാരണ മനുഷ്യനെ സേവിക്കുകയും ആഷ്മന്‍ ഭാരതിന്റെ വിപുലമായ കാഴ്ചപ്പാടിനെ പ്രതിഫലിപ്പിക്കുകയും ചെയ്യുന്നതായിരിക്കും ഈ കേ്ന്ദ്രം. ആശുപത്രിയിലെ സൗകര്യങ്ങള്‍ പരിശോധിക്കുന്ന പ്രധാനമന്ത്രി പൊതുയോഗത്തെ അഭിസംബോധന ചെയ്യുന്നുമുണ്ട്. വൈകീട്ട് വൈബ്രന്റ് ഗുജറാത്തിന്റെ ഭാഗമായുള്ള അഹമ്മദാബാദ് ഷോപ്പിങ് ഫെസ്റ്റിവല്‍ 2019 ശ്രീ. നരേന്ദ്ര മോദി ഉദ്ഘാടനം ചെയ്യും. വൈബ്രന്റ് ഗുജറാത്തിന്റെ ഭാഗമായാണ് ഇത് സംഘടിപ്പിക്കുന്നത്. വൈബ്രന്റ് ഗുജറാത്ത് അഹമ്മദാബാദ് ഷോപ്പിങ് ഫെസ്റ്റിവല്‍ മാസ്‌കറ്റിന്റെ അനാച്ഛാദനവും അദ്ദേഹം നിര്‍വഹിക്കും. അഹമ്മദാബാദ് ഷോപ്പിങ് ഫെസ്റ്റിവല്‍ 2019 ഇത്തരത്തിലുള്ള ഇന്ത്യയിലെ ആദ്യ പരിപാടിയാണ്. നഗരത്തിലെ സംരംഭകര്‍ക്കു തങ്ങളുടെ ഉല്‍പ്പന്നങ്ങള്‍ പ്രദര്‍ശിപ്പിക്കാന്‍ ഇതിലൂടെ അവസരം ലഭിക്കും. ഇതോടൊപ്പം പ്രധാനമന്ത്രി പൊതുയോഗത്തില്‍ പ്രസംഗിക്കുകയും ചെയ്യും. 2019 ജനുവരി 18ന് ഗാന്ധിനഗറിലെ മഹാത്മ മന്ദിര്‍ പ്രദര്‍ശന-കണ്‍വെന്‍ഷന്‍ സെന്ററില്‍ ഒന്‍പതാമതു വൈബ്രന്റ് ഗുജറാത്ത് സമ്മേളനം ഉദ്ഘാടനം ചെയ്യും. ഗുജറാത്ത് മുഖ്യമന്ത്രിയായിരിക്കെ 2003ല്‍ പ്രധാനമന്ത്രി ശ്രീ. നരേന്ദ്ര മോദിയാണ് വൈബ്രന്റ് ഗുജറാത്തിനു തുടക്കമിട്ടത്. ഗുജറാത്തിനെ അനുയോജ്യമായ നിക്ഷേപകേന്ദ്രമായി മാറ്റുകയായിരുന്നു ഉദ്ദേശ്യം. ആഗോള സാമൂഹ്യ-സാമ്പത്തിക വികസനം, അറിവ് പങ്കുവയ്ക്കല്‍, ഫലപ്രദമായ പങ്കാളിത്തം സാധ്യമാക്കല്‍ എന്നീ ആശയങ്ങളെക്കുറിച്ചു ചിന്തിക്കാന്‍ ഉച്ചകോടി വേദിയൊരുക്കുന്നു. . ഹാസിറ തോക്കു നിര്‍മാണ കേന്ദ്രം ആരംഭിക്കുന്നതിന്റെ ഭാഗമായി 2018 ജനുവരി 19ന് പ്രധാനമന്ത്രി ഹാസിറ സന്ദര്‍ശിക്കും. ഹസീറയില്‍ നിന്ന് അദ്ദേഹം ദാദ്ര നഗര്‍ ഹവേലിയിലെ സില്‍വാസയിലേക്കു പോകും. അവിടെ വിവിധ വികസന പദ്ധതികള്‍ക്കു തറക്കല്ലിടും. യാത്രയുടെ അവസാന ഘട്ടത്തില്‍ ജനുവരി 19ന് മുംബൈയിലെത്തും. ഇന്ത്യന്‍ സിനിമയുടെ ദേശീയ മ്യൂസിയത്തിന്റെ പുതിയ കെട്ടിടം പ്രധാനമന്ത്രി ഉദ്ഘാടനം ചെയ്യും.
ശ്രീ ഗുരു ഗോവിന്ദ് സിംഗ് ജിയെ അദ്ദേഹത്തിന്റെ പ്രകാശ പർവ്വത്തിൽ പ്രധാനമന്ത്രി  വണങ്ങി

ശ്രീ ഗുരു ഗോവിന്ദ് സിംഗ് ജിയെ അദ്ദേഹത്തിന്റെ ജന്മദിനത്തോടനുബന്ധിച്ചുള്ള പ്രകാശ പർവ്വത്തിൽ പ്രധാനമന്ത്രി ശ്രീ നരേന്ദ്ര മോദി വണങ്ങി. "ശ്രീ ഗുരു ഗോവിന്ദ് സിംഗ് ജിയെ അദ്ദേഹത്തിന്റെ പ്രകാശ പർവ്വ പുണ്യ വേളയിൽ ഞാൻ നമിക്കുന്നു. നീതിയുക്തവും, ഏവരെയും ഉൾക്കൊള്ളുന്നതുമായ ഒരു സമൂഹം സൃഷ്ടിക്കുന്നതിനായി നീക്കിവച്ച ജീവിതമായിരുന്നു അത്. അദ്ദേഹത്തിന്റെ തത്ത്വങ്ങൾ ഉയർത്തിപ്പിടിക്കുമ്പോൾ അദ്ദേഹം അചഞ്ചലനായിരുന്നു. അദ്ദേഹത്തിന്റെ ധൈര്യവും ത്യാഗവും നാം ഓർക്കുന്നു. ഗുരു ഗോബിന്ദ് സിംഗ് ജിക്ക് നമ്മിൽ ഒരു പ്രത്യേക കൃപയുണ്ടതിനാലാണ് അദേഹത്തിന്റെ 350-ാമത്തെ പർകാഷ് പുരബ് നമ്മുടെ സർക്കാരിന്റെ കാലത്ത് നടക്കുന്നത്. പട്നയിലെ മഹത്തായ ആഘോഷങ്ങൾ ഞാൻ ഓർക്കുന്നു, അവിടെ പോയി ശ്രദ്ധാഞ്‌ജലി അർപ്പിക്കാനും എനിക്ക് അവസരമുണ്ടായി." പ്രധാനമന്ത്രി ട്വിറ്ററിൽ കുറിച്ചു.
രാജസ്ഥാനില്‍ 200 മെഗാ വാട്ടിന് മുകളില്‍ ശേഷിയുള്ള സൗരോര്‍ജ്ജ പ്ലാന്റ് സ്ഥാപിക്കാന്‍ അനുമതി

രാജസ്ഥാനിലെ ശ്രീഗംഗാനഗര്‍ ജില്ലയിലെ ജെറ്റ്‌സറിലുള്ള സെന്‍ട്രല്‍ സ്റ്റേറ്റ് ഫാമിലെ 400 ഹെക്ടര്‍ തരിശ് ഭൂമി ഉപയോഗക്ഷമമാക്കുന്നതിന്റെ ഭാഗമായി അവിടെ 200 മെഗാ വാട്ടിന് മുകളില്‍ ശേഷിയുള്ള സൗരോര്‍ജ്ജ പ്ലാന്റ് സ്ഥാപിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. കേന്ദ്ര കൃഷി-കര്‍ഷകക്ഷേമ മന്ത്രാലയത്തിന് കീഴിലുള്ള കേന്ദ്ര പൊതുമേഖലാ സ്ഥാപനമായ ദേശീയ വിത്ത് കോര്‍പ്പറേഷന്റെ (എന്‍.എസ്.സി) അധീനതയിലാണ് ഇപ്പോള്‍ ഈ ഭൂമി. കൂടിയാലോചനയിലൂടെ കണ്ടെത്തുന്ന ഏതെങ്കിലും കേന്ദ്ര പൊതുമേഖല സ്ഥാപനമായിരിക്കും സൗരോര്‍ജ്ജ പ്ലാന്റ് സ്ഥാപിക്കുക. ഈ പൊതുമേഖലാ സ്ഥാപനത്തിന് എന്‍.എസ്.സി തങ്ങളുടെ പക്കലുള്ള 5394 ഹെക്ടര്‍ സ്ഥലത്ത് നിന്ന് 400 ഹെക്ടര്‍ തരിശുഭൂമി സൗരോര്‍ജ്ജ പ്ലാന്റ് സ്ഥാപിക്കാനായി കൈമാറും. മത്സരാധിഷ്ഠിത ലേലത്തിലൂടെയാകും സ്ഥാപനത്തിന് പദ്ധതി നല്‍കുക. സൗരോര്‍ജ്ജ പ്ലാന്റ് സ്ഥാപിക്കാനുള്ളള സ്ഥലം 25 വര്‍ഷ കാലാവധിക്കായിരിക്കും വിട്ട് കൊടുക്കുക.
ഇന്ത്യ - ചിലി പ്രിഫറന്‍ഷ്യല്‍ ട്രെയ്ഡ് എഗ്രിമെന്റ് വികസിപ്പിച്ചു

ഇന്ത്യയും ചിലിയും തമ്മിലുള്ള ഇന്ത്യ – ചിലി പ്രിഫറന്‍ഷ്യല്‍ ട്രെയ്ഡ് എഗ്രിമെന്റ്(പി.ടി.എ.) വികസിപ്പിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭായോഗം അംഗീകാരം നല്‍കി. ചിലിയിലേക്കു കയറ്റുമതി ചെയ്യപ്പെടുന്നതു വിവിധ തരം ഉല്‍പന്നങ്ങളാണെന്നതിനാലും ചിലിയിലെ തീരുവ ഗുണകരമാണെന്നതിനാലും പി.ടി.എ. വികസിപ്പിക്കുന്നത് ഇന്ത്യക്കു നേട്ടമാകും. നിര്‍ദിഷ്ട വികസന പദ്ധതി പ്രകാരം ഇന്ത്യയില്‍നിന്ന് ചിലിയിലേക്കുള്ള കയറ്റുമതിയില്‍ 86 ശതമാനത്തിനും ഇളവും ലഭിക്കും. അടുത്ത ഭാവിയില്‍ തന്നെ കയറ്റുമതി ഇരട്ടിയോളമായി വര്‍ധിക്കാന്‍ ഇതു സഹായകമാകും.
കന്നഡ ഗായകൻ ശിവമൊഗ്ഗ സുബ്ബണ്ണയുടെ നിര്യാണത്തിൽ പ്രധാനമന്ത്രി അനുശോചിച്ചു

പ്രശസ്ത കന്നഡ ഗായകൻ ശിവമൊഗ്ഗ സുബ്ബണ്ണയുടെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. പ്രധാനമന്ത്രി ട്വീറ്റ് ചെയ്തു : "കന്നഡ പാട്ടുകളും സംഗീതവും ഇഷ്ടപ്പെടുന്നവരുടെ ചിരപരിചിതമായ പേരായിരുന്നു ശിവമോഗ സുബ്ബണ്ണ. കന്നഡ കവിതയുടെ രത്നങ്ങളെ ഇന്നത്തെ തലമുറയുമായി ബന്ധിപ്പിക്കാനുള്ള അദ്ദേഹത്തിന്റെ ശ്രമങ്ങളും അദ്ദേഹത്തിന്റെ ഗാനങ്ങളും പ്രശംസനീയമാണ്. അദ്ദേഹത്തിന്റെ വിയോഗത്തിൽ വേദനിക്കുന്നു. അദ്ദേഹത്തിന്റെ കുടുംബാംഗങ്ങളോടും ആരാധകരോടും അനുശോചനം രേഖപ്പെടുത്തുന്നു. ഓം ശാന്തി"
കേന്ദ്ര സര്വീസിലെ ഡോക്ടര്മാരുടെ വിരമിക്കല് പ്രായം 65 ആക്കി ഉയര്ത്തി

കേന്ദ്ര സര്വീസിലെ ഡോക്ടര്മാരുടെ (അനധ്യാപക, പൊതുജനാരോഗ്യ വിദഗ്ദര്) വിരമിക്കല് പ്രായം 62 വയസ്സില് നിന്ന് 65 ആക്കി ഉയര്ത്താനുള്ള നിര്ദ്ദേശത്തിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി. ഇതോടൊപ്പം കേന്ദ്ര ആരോഗ്യ സര്വീസിലെ ഡോക്ടേര്സ് ഓഫ് ജനറല് ഡ്യൂട്ടി മെഡിക്കല് ഓഫീസര്മാരുടെ (ഡി.ജി.എം.ഒ) വിരമിക്കല് പ്രായം 65 വയസ്സായി ഉയര്ത്താനുള്ള നിര്ദ്ദേശത്തിനും അംഗീകാരം നല്കിയിട്ടുണ്ട്. കൂടുതല് മികച്ച രോഗ പരിചരണം, മെഡിക്കല് കോളേജുകളില് ശരിയായ അക്കാദമിക് പ്രവര്ത്തനങ്ങള് ഉറപ്പാക്കല് എന്നിവയോടൊപ്പം ദേശീയ ആരോഗ്യ പദ്ധതിക്കു കീഴിലുള്ള സേവനങ്ങള് ഫലപ്രദമായി നല്കുന്നതിനും ഈ തീരുമാനം വഴി സാധിക്കും.
പഞ്ചാബ് മുഖ്യമന്ത്രിയായി സത്യപ്രതിജ്ഞ ചെയ്ത ചരൺജിത് സിംഗ് ചന്നിയെ പ്രധാനമന്ത്രി അഭിനന്ദിച്ചു

പഞ്ചാബ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ചരൺജിത് സിംഗ് ചന്നി ജിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; പഞ്ചാബിന്റെ മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ചരൺജിത് സിംഗ് ചന്നി ജിയ്ക്ക് അഭിനന്ദനങ്ങൾ. പഞ്ചാബിലെ ജനങ്ങളുടെ ഉന്നമനത്തിനായി പഞ്ചാബ് ഗവൺമെന്റുമായി ചേർന്ന് പ്രവർത്തിക്കുന്നത് തുടരും.
പ്രധാനമന്ത്രിയുടെ  ജ്യേഷ്ഠ അഷ്ടമി ആശംസ

പ്രധാനമന്ത്രി ശ്രീ നരേന്ദ്ര മോദി എല്ലാവർക്കും, പ്രത്യേകിച്ച് കശ്മീരി പണ്ഡിറ്റ് സഹോദരിമാർക്കും സഹോദരങ്ങൾക്കും ജ്യേഷ്ഠാ അഷ്ടമിയുടെ ശുഭ ആശംസകൾ നേർന്നു. ഒരു ട്വീറ്റിൽ പ്രധാനമന്ത്രി പറഞ്ഞു : "എല്ലാവർക്കും, പ്രത്യേകിച്ച് എന്റെ കശ്മീരി പണ്ഡിറ്റ് സഹോദരിമാർക്കും സഹോദരന്മാർക്കും ജ്യേഷ്ഠാ അഷ്ടമിയിൽ ആശംസകൾ. എല്ലാവരുടെയും ക്ഷേമത്തിനും സമൃദ്ധിക്കും വേണ്ടി ഞങ്ങൾ മാതാ ഖീർ ഭവാനിയോട് പ്രാർത്ഥിക്കുന്നു."
ദീപാവലി ആഘോഷം സൈന്യത്തിന് അവിസ്മരണീയമാക്കാന്‍ സന്ദേശങ്ങള്‍ അയക്കാന്‍ പ്രധാനമന്ത്രിയുടെ ആഹ്വാനം

സൈന്യത്തോടു രാജ്യത്തിനുള്ള ബഹുമാനവും ആരാധനയും പ്രധാനമന്ത്രി ശ്രീ. നരേന്ദ്ര മോദി നേതൃത്വം നല്‍കുന്ന സവിശേഷമായ പ്രചരണത്തിലൂടെ ഈ ദീപാവലി വേളയില്‍ സവിശേഷമായിത്തീരും. ദീപാവലി ദിനത്തില്‍, രാജ്യത്തിന്റെ അതിര്‍ത്തി കാക്കാനായി സ്വന്തക്കാരില്‍നിന്ന് അകലെ കഴിയാന്‍ നിര്‍ബന്ധിതരാകുന്ന ഇന്ത്യന്‍ സൈനികര്‍ക്ക് ആഹ്ലാദവും ആവേശവും പകരാനുള്ള അവസരമാണ് #Sandesh2Soldiser പ്രചരണപദ്ധതിയിലൂടെ ഓരോ ഭാരതീയനും ലഭിക്കുന്നത്. സൈനികര്‍ക്കു കത്തുകളും സന്ദേശങ്ങളും അയക്കാനുള്ള സമഗ്രപദ്ധതിയാണു സജ്ജമാക്കിയിട്ടുള്ളത്. ധീരന്മാരായ സൈനികര്‍ക്കു സന്ദേശങ്ങള്‍ അയക്കണമെന്നു പ്രധാനമന്ത്രി വിശദീകരിക്കുന്ന വീഡിയോ സന്ദേശം സാമൂഹ്യമാധ്യമങ്ങളില്‍ പങ്കുവെക്കപ്പെടുന്നുണ്ട്. പുറത്തിറക്കപ്പെട്ട് മണിക്കൂറുകള്‍ക്കകം വീഡിയോയ്ക്ക് അദ്ഭുതകരമായ പ്രതികരണമാണ് ട്വിറ്ററും ഫേസ്ബുക്കും പോലുള്ള മാധ്യമങ്ങളില്‍ ലഭിക്കുന്നത്. സൈനികര്‍ക്കുള്ള സന്ദേശങ്ങള്‍ നരേന്ദ്ര മോദി ആപ് വഴിയോ MyGov.in വഴിയോ ആകാശവാണി വഴിയോ അയക്കാം. ജനങ്ങള്‍ക്ക് സൈന്യത്തോടുള്ള വികാരം പ്രദര്‍ശിപ്പിക്കുന്നതിനായി ദൂരദര്‍ശന്‍ പ്രത്യേക പരിപാടി സംപ്രേഷണം ചെയ്യും. സൈനികര്‍ക്കുള്ള സന്ദേശം ഓരോ വ്യക്തിക്കും സ്വന്തം കയ്യക്ഷരത്തില്‍ അയക്കാനുള്ള സംവിധാനം നരേന്ദ്ര മോദി ആപ്പില്‍ ഒരുക്കിയിട്ടുണ്ട്. ജനങ്ങളും സൈനികരുമായുള്ള മെച്ചപ്പെട്ട ആശയവിനിമയം #Sandesh2Soldiers ച്രരണത്തിലൂടെ സാധ്യമാകുമെന്നാണു പ്രതീക്ഷിക്കുന്നത്. ഈ മാസമാദ്യം ഭോപ്പാലില്‍ നടന്ന ഒരു ചടങ്ങില്‍ ധീരന്മാരായ നമ്മുടെ പട്ടാളക്കാരുടെ ജീവിതത്തിലെ മാനുഷികവശത്തെ കുറിച്ചു പ്രധാനമന്ത്രി പരാമര്‍ശിച്ചിരുന്നു. സൈനികരെ കണ്ടാല്‍ അവരെ അഭിനന്ദിക്കാന്‍ തയ്യാറാകണമെന്ന പ്രധാനമന്ത്രിയുടെ അഭ്യര്‍ഥന സാമൂഹ്യമാധ്യമങ്ങളില്‍ ഉണര്‍വുണ്ടാക്കിയിട്ടുണ്ട്. പ്രധാനമന്ത്രിപദമേറ്റ ശേഷമുണ്ടായ രണ്ടു ദീപാവലിയും ശ്രീ. നരേന്ദ്ര മോദി ആഘോഷിച്ചതു സൈനികര്‍ക്കൊപ്പമാണ്.
പുനരുപയോഗിക്കാവുന്ന ഊര്‍ജ രംഗത്തു സഹകരിക്കുന്നതിനായി ഇന്ത്യയും ഹെല്ലെനിക്കുമായി ധാരണാപത്രം ഒപ്പുവെക്കുന്നതിനു മന്ത്രിസഭയുടെ അംഗീകാരം

പുനരുപയോഗിക്കാവുന്ന ഊര്‍ജ രംഗത്തു സഹകരിക്കുന്നതിനായി ഇന്ത്യയും ഹെല്ലെനിക്കുമായുള്ള ധാരണാപത്രം സംബന്ധിച്ചു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുമ്പാകെ വിശദീകരിക്കപ്പെട്ടു. ഹെല്ലെനിക് വിദേശകാര്യ മന്ത്രി ബഹുമാനപ്പെട്ട നികോസ് കോട്‌സിയാസ് 2017 നവംബറില്‍ ന്യൂഡെല്‍ഹിയില്‍ ഔദ്യോഗിക സന്ദര്‍ശനത്തിനെത്തിയപ്പോള്‍ അദ്ദേഹവും ഇന്ത്യന്‍ വിദേശകാര്യ മന്ത്രി ശ്രീമതി സുഷമ സ്വരാജുമാണു ധാരണാപത്രത്തില്‍ ഒപ്പുവെച്ചത്. പരസ്പരം ഗുണകരമാവുംവിധവും സമത്വപൂര്‍ണമായും പുതിയതും ആവര്‍ത്തിക്കപ്പെടാവുന്നതുമായ പ്രശ്‌നങ്ങളില്‍ ഉഭയകക്ഷി സാങ്കേതിക സഹകരണം പ്രോല്‍സാഹിപ്പിക്കുന്നതിനായുള്ള സഹകരണാടിസ്ഥാനത്തിലുള്ള സ്ഥാപനപരമായ ബന്ധത്തിന് അടിത്തറയൊരുക്കാനാണ് ഇരുപക്ഷവും ഉദ്ദേശിക്കുന്നത്. സഹകരിക്കാവുന്ന മേഖലകള്‍ സംബന്ധിച്ച കാര്യങ്ങള്‍ അവലോകനം ചെയ്യാനും നിരീക്ഷിക്കാനും ചര്‍ച്ച ചെയ്യാനുമായി ഒരു സംയുക്ത പ്രവര്‍ത്തന സംഘം രൂപീകരിക്കാനും ധാരണാപത്രത്തിലൂടെ ലക്ഷ്യംവെക്കുന്നു. ധാരണാപത്രത്തിലൂടെ വൈദഗ്ധ്യത്തിന്റെ വിനിമയവും ശൃംഖലവല്‍ക്കരിക്കല്‍ വഴി വിവരങ്ങള്‍ പങ്കുവെക്കാനും ഉദ്ദേശിക്കുന്നുണ്ട്.
കാണ്‍പൂര്‍ വ്യോമസേനാ കേന്ദ്രത്തില്‍ പ്രതിരോധവകുപ്പിന്റെ 6.5628 ഏക്കര്‍ സ്ഥലം വിദ്യാലയം നിര്‍മിക്കുന്നതിനായി കേന്ദ്രീയ വിദ്യാലയ സംഘാതനു പാട്ടത്തിനു നല്‍കുന്നതിനു മന്ത്രിസഭാ അനുമതി

കാണ്‍പൂര്‍ വ്യോമസേനാ കേന്ദ്ര(എ.എഫ്.എസ്. കാണ്‍പൂര്‍)ത്തില്‍ പ്രതിരോധവകുപ്പിന്റെ 6.5628 ഏക്കര്‍ സ്ഥലം വിദ്യാലയം നിര്‍മിക്കുന്നതിനായി കേന്ദ്രീയ വിദ്യാലയ സംഘാത(കെ.വി.എസ്.)നു പാട്ടത്തിനു നല്‍കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. പ്രതിരോധവകുപ്പിന്റെ 8.90 ഏക്കര്‍ ഭൂമി കെ.വി.എസിനു കൈമാറാന്‍ തീരുമാനിച്ചിരുന്നു. അന്നു കൈക്കൊണ്ട തീരുമാനത്തില്‍ ചില മാറ്റങ്ങള്‍ വരുത്തി വിദ്യാലയവും ബന്ധപ്പെട്ട അടിസ്ഥാനസൗകര്യവും ഒരുക്കാനാണു ഭൂമി ഉപയോഗപ്പെടുത്തുക. പ്രതിവര്‍ഷം ഒരു രൂപയെന്ന നാമമാത്രമായ വാടകയ്ക്കാണു സ്ഥലം പാട്ടത്തിനു നല്‍കുക. സ്വന്തം ഫണ്ട് ഉപയോഗപ്പെടുത്തി, മാനദണ്ഡങ്ങള്‍ക്കനുസരിച്ച് കെ.വി.എസാണു വിദ്യാലയത്തിനുള്ള അടിസ്ഥാന സൗകര്യം ഒരുക്കുക. എ.എഫ്.എസ്. കാണ്‍പൂരില്‍ ബറാക് മാതൃകയിലുള്ള സംവിധാനത്തിലാണ് 1985 ഓഗസ്റ്റ് മുതല്‍ കേന്ദ്രീയ വിദ്യാലയം പ്രവര്‍ത്തിച്ചുവരുന്നത്. ആവശ്യമായ സൗകര്യങ്ങള്‍ ഇവിടെയില്ല. കൂടുതല്‍ വിദ്യാര്‍ഥികളെ ഉള്‍ക്കൊള്ളാനോ ആവശ്യമായ സൗകര്യങ്ങള്‍ ഒരുക്കാനോ ഇപ്പോഴത്തെ സംവിധാനത്തില്‍ സാധിക്കില്ല. ഭൂമി ലഭിക്കുന്നതോടെ വിദ്യാര്‍ഥികള്‍ക്കും അധ്യാപകര്‍ക്കും ആവശ്യമായ സൗകര്യങ്ങളോടുകൂടിയ സ്വന്തം കെട്ടിടം നിര്‍മിക്കാന്‍ കെ.വി.എസിനു സാധിക്കും. ഭൂമികൈമാറ്റത്തിനുള്ള നടപടിക്രമങ്ങള്‍ രണ്ടു മാസത്തിനകം പൂര്‍ത്തിയാക്കും.
കേന്ദ്ര പട്ടികയിലെ മറ്റു പിന്നോക്ക വിഭാഗങ്ങളുടെ ഉപവര്‍ഗീകരണം സംബന്ധിച്ച പ്രശ്‌നം പരിഹരിക്കുന്നതിനായി രൂപീകരിച്ച കമ്മീഷന്റെ കാലാവധി 2018 ജൂണ്‍ 20 വരെ നീട്ടുന്നതിനു മന്ത്രിസഭയുടെ അനുമതി

കേന്ദ്ര പട്ടികയിലെ മറ്റു പിന്നോക്ക വിഭാഗങ്ങളുടെ ഉപവര്‍ഗീകരണം സംബന്ധിച്ച പ്രശ്‌നം പരിഹരിക്കുന്നതിനായി രൂപീകരിച്ച കമ്മീഷന്റെ കാലാവധി രണ്ടാമതായും അവസാനമായും 2018 ജൂണ്‍ 20 വരെ നീട്ടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. പശ്ചാത്തലം: ഭരണഘടനയുടെ 340ാം വകുപ്പനുസരിച്ചു രാഷ്ട്രപതിയുടെ അനുമതിയോടെ 2017 ഒക്ടോബര്‍ രണ്ടിനാണു കമ്മീഷനു രൂപം നല്‍കിയത്. ജസ്റ്റിസ് (റിട്ട.) ശ്രീമതി ജി.രോഹിണിയുടെ നേതൃത്വത്തിലുള്ള കമ്മീഷന്‍ 2017 ഒക്ടോബര്‍ 11നു പ്രവര്‍ത്തനം തുടങ്ങുകയും മറ്റു പിന്നോക്കക്കാരുടെ ഉപവര്‍ഗീകരണം നടത്തിയ സംസ്ഥാനങ്ങളുമായും കേന്ദ്രഭരണ പ്രദേശങ്ങളുമായും സംസ്ഥാന പിന്നോക്ക വിഭാഗ കമ്മീഷനുകളുമായും ബന്ധപ്പെടുകയും ചെയ്തു. മറ്റു പിന്നോക്ക വിഭാഗങ്ങളുടെ കേന്ദ്ര പട്ടികയില്‍ ഉള്‍പ്പെടുത്തപ്പെട്ടിട്ടുള്ള ജാതികളിലും സമുദായങ്ങളിലും പെട്ടവര്‍ക്കു സംവരണത്തിന്റെ ആനുകൂല്യം ലഭ്യമാക്കിയതിലെ ഏറ്റക്കുറച്ചിലിന്റെ തോത് വിലയിരുത്തുന്നതിനായി കമ്മീഷന്‍ ഉന്നത വിദ്യാഭ്യാസ സ്ഥാപനങ്ങളില്‍നിന്ന് മറ്റു പിന്നോക്കവിഭാഗക്കാര്‍ക്ക് ഉന്നത വിദ്യാഭ്യാസ കോഴ്‌സുകളില്‍ പ്രവേശനം നല്‍കിയതിന്റെയും ഗവണ്‍മെന്റ് ബാങ്കുകളിലും പൊതുമേഖലാ ബാങ്കുകളിലും സാമ്പത്തിക സ്ഥാപനങ്ങൡും കേന്ദ്ര പൊതുമേഖലാ സംരംഭങ്ങളിലുംനിന്നു മറ്റു പിന്നോക്ക വിഭാഗങ്ങളില്‍ പെട്ടവര്‍ക്കു നിയമനം നല്‍കിയതിന്റെയും വിശദാംശങ്ങള്‍ തേടിയിട്ടുണ്ട്. എല്ലാ മേഖലകളില്‍നിന്നുമായി വലിയ അളവ് വിവരങ്ങള്‍ ലഭിച്ചിട്ടുണ്ടെന്നതിനാലും സമഗ്ര റിപ്പോര്‍ട്ട് തയ്യാറാക്കുന്നതിനായി ലഭ്യമായ അളവു ശാസ്ത്രീയമായി അപഗ്രഥിക്കുന്നതിനു സമയം വേണമെന്നതിനാലും പ്രവര്‍ത്തനകാലാവധി 12 ആഴ്ച നീട്ടി 2018 ജൂണ്‍ 20 വരെ സമയം നല്‍കണമെന്ന് കമ്മീഷന്‍ ആവശ്യപ്പെട്ടിരുന്നു.
വോട്ടവകാശം വിനിയോഗിക്കാന്‍ ദേശീയ സമ്മതിദായക ദിനത്തില്‍ പ്രധാനമന്ത്രിയുടെ ആഹ്വാനം

ദേശീയ സമ്മതിദായക ദിനത്തില്‍ വോട്ടര്‍പ്പട്ടികയില്‍ തങ്ങളുടെ പേര് രജിസ്റ്റര്‍ ചെയ്യാനും ജനാധിപത്യം ശക്തിപ്പെടുത്തുന്നതിനായി സമ്മതിദാനാവകാശം വിനിയോഗിക്കാനും പ്രധാനമന്ത്രി ശ്രീ. നരേന്ദ്ര മോദി അര്‍ഹരായ എല്ലാ വോട്ടര്‍മാരെയും ആഹ്വാനം ചെയ്തു. ‘ദേശീയ സമ്മതിദായക ദിനത്തില്‍ എല്ലാവര്‍ക്കും ആശംസകള്‍. ഈ ദിനത്തിന് തുടക്കമിട്ട കേന്ദ്ര തിരഞ്ഞെടുപ്പ് കമ്മിഷന് അഭിനന്ദനങ്ങള്‍. അര്‍ഹരായ എല്ലാ വോട്ടര്‍മാരും, പ്രത്യേകിച്ച് യുവജനങ്ങള്‍ വോട്ടര്‍പ്പട്ടികയില്‍ തങ്ങളുടെ പേര് രജിസ്റ്റര്‍ ചെയ്യാനും തങ്ങളുടെ പങ്കാളിത്തത്തിലൂടെ നമ്മുടെ ജനാധിപത്യത്തെ ശക്തിപ്പെടുത്താനും ഞാന്‍ ആഹ്വാനം ചെയ്യുന്നു. ഒരു വോട്ടിന്റെ ശക്തി അപരിമേയമാണ്,’ പ്രധാനമന്ത്രി പറഞ്ഞു.
രാംധരി സിംഗ് ദിൻകറിന്റെ  ജന്മ വാർഷികദിനത്തിൽ പ്രധാനമന്ത്രി അദ്ദേഹത്തിന് ശ്രദ്ധാഞ്ജലി അർപ്പിച്ചു.

രാഷ്ട്രകവി രാംധരി സിംഗ് ദിൻകറിന്റെ ജന്മ വാർഷിക ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു. "രാഷ്ട്രകവി രാംധാരി സിംഗ് ദിങ്കർ ജിയുടെ ജന്മവാർഷിക ദിനത്തിൽ വിനയപൂർവം ശ്രദ്ധാഞ്ജലി അർപ്പിക്കുന്നു. അദ്ദേഹത്തിന്റെ കാലാതീതമായ കവിതകൾ സാഹിത്യ പ്രേമികളെ മാത്രമല്ല, എല്ലാ ഇന്ത്യക്കാരെയും പ്രചോദിപ്പിക്കുന്നത് തുടരും."- പ്രധാനമന്ത്രിപറഞ്ഞു .
പ്രധാനമന്ത്രി വിദേശകാര്യ മന്ത്രിമാരുമായും ആസിയാൻ പ്രതിനിധികളുമായും കൂടിക്കാഴ്ച നടത്തി

പ്രധാനമന്ത്രി ശ്രീ നരേന്ദ്ര മോദി ഇന്ന് വിദേശകാര്യ മന്ത്രിമാരുമായും ആസിയാൻ പ്രതിനിധികളുമായും കൂടിക്കാഴ്ച നടത്തി. പ്രധാനമന്ത്രി ട്വീറ്റ് ചെയ്തു: "ഇന്ത്യ-ആസിയാൻ സഹകരണത്തിന്റെ 30 വർഷം ആഘോഷിക്കുന്ന വേളയിൽ വിദേശകാര്യ മന്ത്രിമാരുമായും ആസിയാൻ രാജ്യങ്ങളുടെ പ്രതിനിധികളുമായും നല്ല ആശയവിനിമയം നടത്തി."
ജന്‍മവാര്‍ഷിക ദിനത്തില്‍ ശ്രീരാമകൃഷ്ണ പരമഹംസര്‍ക്കു പ്രധാനമന്ത്രി ആദരാഞ്ജലി അര്‍പ്പിച്ചു

ജന്‍മവാര്‍ഷിക ദിനത്തില്‍ ശ്രീരാമകൃഷ്ണ പരമഹംസര്‍ക്കു പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലി അര്‍പ്പിച്ചു. ‘ജയന്തി നാളില്‍ ഞാന്‍ ശ്രീരാമകൃഷ്ണ പരമഹംസരെ നമസ്‌കരിക്കുന്നു. അദ്ദേഹം ഒരുമയുടെയും സാഹോദര്യത്തിന്റെയും ചൈതന്യത്തിന്റെ മൂര്‍ത്തീരൂപമായിരുന്നു. ഭിന്നതകളില്ലാത്ത സമൂഹം അദ്ദേഹം സ്വപ്‌നം കണ്ടു’, പ്രധാനമന്ത്രി പറഞ്ഞു. ശ്രീരാമകൃഷ്ണ പരമഹംസരെ അനുസ്മരിച്ചുകൊണ്ടു കഴിഞ്ഞ വര്‍ഷം താന്‍ നടത്തിയ പ്രസംഗം വായിക്കുകയോ അതിന്റെ വീഡിയോ കാണുകയോ ചെയ്യാവുന്ന ലിങ്ക് പ്രധാനമന്ത്രി പങ്കുവെച്ചു. ലിങ്ക്: https://www.narendramodi.in/pm-modi-addresses-sri-ram-krishna-vachanmitra-satram-tiruvalla-via-video-conferencing-534416
അധ്യാപക ദിനത്തില്‍ അധ്യാപക സമൂഹത്തിനു പ്രധാനമന്ത്രി മോദിയുടെ കത്ത്

അധ്യാപക ദിനത്തില്‍ അധ്യാപക സമൂഹത്തിന് ആശംസകള്‍ നേരുകയും ഡോ.എസ്.രാധാകൃഷ്ണന് ബാഷ്പാഞ്ജലി അര്‍പ്പിക്കുകയും ചെയ്ത പ്രധാനമന്ത്രി ശ്രീ. നരേന്ദ്ര മോദി, അധ്യാപകര്‍ പ്രചോദനമേകുന്നവരും അറിവും വിദ്യാഭ്യാസവും ബോധോദയവും പകരുന്നവരും ആണെന്നു വ്യക്തമാക്കി. ലക്ഷക്കണക്കിന് അധ്യാപകര്‍ക്ക് അയച്ച ഇ-മെയ്‌ലില്‍ വിദ്യാര്‍ഥികളുടെ ജീവിതത്തില്‍ അധ്യാപകര്‍ ചെലുത്തുന്ന അളവറ്റ സ്വാധീനത്തെക്കുറിച്ചു പരാമര്‍ശിച്ച പ്രധാനമന്ത്രി, അധ്യാപകര്‍ പകര്‍ന്നുനല്‍കുന്ന മൂല്യങ്ങള്‍ ജീവിതകാലം മുഴുവന്‍ വിദ്യാര്‍ഥികളില്‍ നിലനില്‍ക്കുമെന്നു ചൂണ്ടിക്കാട്ടി. മുന്‍ രാഷ്ട്രപതി ഡോ.എ.പി.ജെ. അബ്ദുല്‍ കലാമിന്റെ വാക്കുകള്‍ ശ്രീ. നരേന്ദ്ര മോദി ഉദ്ധരിച്ചു: 'ഒരു വ്യക്തിയുടെ സ്വഭാവവും ശേഷിയും ഭാവിയും രൂപപ്പെടുത്തുന്ന മഹത്തായ തൊഴിലാണ് അധ്യാപനം.' വിദ്യാഭ്യാസം, ഗവേഷണം, പുതുമ എന്നിവയ്ക്കു പ്രാമുഖ്യം കല്‍പിക്കുന്ന സമൂഹങ്ങളാണ് 21ാം നൂറ്റാണ്ടിനെ രൂപപ്പെടുത്തുകയെന്നു പ്രധാനമന്ത്രി പറഞ്ഞു. 'ഇതു നമ്മുടെ അധ്യാപകരുടെ പങ്ക് അങ്ങേയറ്റം പ്രാധാന്യമാര്‍ന്നതാക്കി മാറ്റുന്നു', അദ്ദേഹം കൂട്ടിച്ചേര്‍ത്തു. 'നിങ്ങള്‍ സാങ്കേതികവദ്യയുടെ വളര്‍ച്ചയുടെ ഓരോ ഘട്ടവും പിന്‍തുടരുന്നുണ്ടെന്നും സാങ്കേതിക വിദ്യയുടെ ഗതി വിദ്യാര്‍ഥികള്‍ക്കു പരിചയപ്പെടുത്തി നല്‍കുന്നുണ്ടെന്നും എനിക്ക് ഉറപ്പാണ്', അധ്യാപകര്‍ക്ക് അയച്ച എഴുത്തില്‍ പ്രധാനമന്ത്രി വ്യക്തമാക്കി. വിദ്യാഭ്യാസ മേഖലയില്‍ സമൂലമായ പരിവര്‍ത്തനം സാധ്യമാക്കാന്‍ കേന്ദ്ര ഗവണ്‍മെന്റ് നടത്തിവരുന്ന ശ്രമങ്ങളില്‍ ചിലതും അദ്ദേഹം പരാമര്‍ശിച്ചു. 'നിങ്ങളെപ്പോലുള്ള അധ്യാപകരുടെ മഹത്തായ ശ്രമങ്ങള്‍ക്കു നന്ദി; എന്തു ചെലവു വരുന്നു എന്നതില്‍നിന്ന് എന്തു ഗുണം സൃഷ്ടിക്കുന്നു എന്നതിലേക്കും പഠിപ്പിക്കലില്‍നിന്നു പഠനത്തിലേക്കും ഊന്നല്‍ മാറിയിരിക്കുന്നു. അടല്‍ ടിങ്കറിങ് ലാബുകള്‍ നൈപുണ്യ വികസനം വളരെയധികം മെച്ചപ്പെടുന്ന സാഹചര്യം സൃഷ്ടിച്ചു. ഒരു യുവാവിനും മെച്ചമാര്‍ന്ന വിദ്യാഭ്യാസം നഷ്ടമാകരുതെന്ന ഉദ്ദേശ്യത്തോടെ ഇന്ത്യയിലാകമാനം ഒട്ടേറെ സര്‍വകലാശാലകള്‍ ആരംഭിച്ചുവരികയാണ്', പ്രധാനമന്ത്രി പറഞ്ഞു. ഒക്ടോബര്‍ രണ്ടിന് മഹാത്മാ ഗാന്ധിയുടെ 150ാമതു ജന്മവാര്‍ഷികാഘോഷത്തിനു തുടക്കമിടുന്ന കാര്യം ഓര്‍മിപ്പിച്ച ശ്രീ. നരേന്ദ്ര മോദി, ബാപ്പുവിന്റെ ചിന്തകളെയും മഹത്തായ ആദര്‍ശത്തെയും പുതുമയാര്‍ന്ന രീതികളിലൂടെ വിദ്യാര്‍ഥികളില്‍ എത്തിക്കാന്‍ തയ്യാറാകണമെന്ന് അധ്യാപകസമൂഹത്തോട് ആഹ്വാനം ചെയ്തു. സ്വച്ഛ് ഭാരത് ദൗത്യം ശക്തിപ്പെടുത്തുന്നതില്‍ അധ്യാപക സമൂഹം വഹിക്കുന്ന മഹത്തായ പങ്കിനെ അദ്ദേഹം അഭിനന്ദിച്ചു. നാം സ്വാതന്ത്ര്യത്തിന്റെ 75ാം വാര്‍ഷികം ആഘോഷിക്കുന്ന 2022 ആകുമ്പോഴേക്കും പുതിയ ഇന്ത്യ സൃഷ്ടിക്കുക എന്ന ലക്ഷ്യം ആവര്‍ത്തിച്ച പ്രധാനമന്ത്രി, രാജ്യത്തിന്റെ സ്വാതന്ത്ര്യത്തിനായി ജീവന്‍ ബലിയര്‍പ്പിച്ചവരുടെ സ്വപ്‌നങ്ങളും ദര്‍ശനങ്ങളും യാഥാര്‍ഥ്യമാക്കുന്നതിനായി വരുന്ന നാലു വര്‍ഷം മാറ്റിവെക്കണമെന്ന് അധ്യാപകരോട് ആഹ്വാനം ചെയ്തു. 'നിങ്ങളുടെ മനസ്സിനെ സ്വാധീനിച്ച എതെങ്കിലും കാര്യത്തില്‍ ശ്രദ്ധയൂന്നാനും പ്രാദേശിക ജനസമൂഹത്തെ ഒന്നിപ്പിക്കാനും ചുറ്റുപാടുമുള്ളവരുടെ ജീവിതത്തില്‍ പരിവര്‍ത്തനം യാഥാര്‍ഥ്യമാക്കാനും ശ്രദ്ധിക്കണമെന്നു ഞാന്‍ ആഹ്വാനം ചെയ്യുന്നു. ഇതു നമ്മുടെ സ്വാതന്ത്ര്യ സമര സേനാനികള്‍ക്കുള്ള അനുയോജ്യമായ ശ്രദ്ധാഞ്ജലിയും പുതിയ ഇന്ത്യ സൃഷ്ടിക്കുന്നതിനുള്ള ദൃഢപ്രതിജ്ഞയും ആയിരിക്കും', പ്രധാനമന്ത്രി പറഞ്ഞു.
യുഎസ് ഓപ്പണ്‍ വിജയിച്ച സാനിസ മിര്‍സയെയും  മാര്‍ട്ടിന ഹിംഗിസിനെയും

യുഎസ് ഓപ്പണ്‍ വനിതാ ഡബിള്‍സ് ഫൈനലില്‍ വിജയിച്ച സാനിസ മിര്‍സയെയും മാര്‍ട്ടിന ഹിംഗിസിനെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ”യുഎസ് ഓപ്പണിലെ അസാമാന്യ വിജയത്തിന് സാനിസ മിര്‍സയ്ക്കും മാര്‍ട്ടിന ഹിംഗിസിനും അഭിനന്ദനങ്ങള്‍. നിങ്ങളുടെ നേട്ടങ്ങള്‍ ഞങ്ങളെ അഭിമാനം കൊള്ളിക്കുന്നു- പ്രധാനമന്ത്രി പറഞ്ഞു.
കാര്ഷിനകരംഗത്തു സഹകരണത്തിന് ഇന്ത്യയും ലിത്വാനിയയും തമ്മില്‍ ധാരണാപത്രം

കാര്ഷി്കരംഗത്തു സഹകരിക്കുന്നതിനായി ഇന്ത്യയും ലിത്വാനിയയും ഒപ്പുവെച്ച ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ നടന്ന കേന്ദ്രമന്ത്രിസഭാ യോഗം അംഗീകാരം നല്കിര. ഹോര്ട്ടി കള്ച്ചകര്‍, ജൈവകൃഷി, കൊയ്ത്തുകഴിഞ്ഞ ശേഷമുള്ള പ്രവൃത്തികള്‍, മൃഗസംരക്ഷണം തുടങ്ങിയ മേഖലകളിലുള്ള സഹകരണമാണു ധാരണാപത്രത്തിലൂടെ ഉദ്ദേശിക്കുന്നത്. ശേഷി വര്ധിധപ്പിക്കുന്നതിനും ശാസ്ത്രജ്ഞരും സാങ്കേതികവിദഗ്ധരും തമ്മില്‍ വിജ്ഞാനം കൈമാറുന്നതിനും ജനിതക സ്രോതസ്സുകള്‍ കൈമാറുന്നതിനും കാര്ഷിരകോല്പാദദനം വര്ധിഞപ്പിക്കുന്നതിന് ഉതകുന്ന കൃഷിരീതികളും സാങ്കേതികവിദ്യയും വികസിപ്പിച്ചെടുക്കുന്നതിനും ധാരണാപത്രം സഹായകമാകുമെന്നാണു പ്രതീക്ഷ.
”ഇന്ത്യയെ കൂട്ടിയോജിപ്പിക്കല്‍ : സര്‍ദാര്‍ പട്ടേല്‍” പ്രത്യേക പ്രദര്‍ശനം പ്രധാനമന്ത്രി വീക്ഷിച്ചു

”ഇന്ത്യയെ കൂട്ടിയോജിപ്പിക്കല്‍ – സര്‍ദാര്‍ പട്ടേല്‍” എന്ന പ്രമേയത്തെ ആസ്പദമാക്കി കേന്ദ്ര സാംസ്‌കാരിക വകുപ്പ് ന്യൂഡല്‍ഹിയിലെ ദേശീയ ശാസ്ത്ര കേന്ദ്രത്തില്‍ ഒരുക്കിയിട്ടുള്ള ഡിജിറ്റല്‍ പ്രദര്‍ശനത്തിന്റെ പ്രിവ്യൂ പ്രധാനമന്ത്രി ശ്രീ. നരേന്ദ്ര മോദി വീക്ഷിച്ചു. പ്രധാനമന്ത്രിയുടെ പ്രേരണയാലാണ് ഇന്ത്യയുടെ സംയോജനം, സര്‍ദാര്‍ വല്ലഭായ് പട്ടേലിന്റെ സംഭാവനകള്‍ തുടങ്ങിയവ വിവരിക്കുന്ന പ്രദര്‍ശനം ഒരുക്കിയിട്ടുള്ളത്. 20 വ്യത്യസ്ത മാധ്യമ രൂപങ്ങളില്‍ ഏതാണ്ട് മുപ്പതോളം പ്രദര്‍ശന വസ്തുക്കള്‍ പ്രദര്‍ശനത്തിനുണ്ട്. ഇന്ത്യയുടെ സംയോജനത്തില്‍ സര്‍ദാര്‍ പട്ടേല്‍ വഹിച്ച പങ്ക് വിവരിക്കുന്ന നിരവധി ഡിജിറ്റല്‍ ഇന്‍സ്റ്റലേഷനുകള്‍ സന്ദര്‍ശകര്‍ക്കായി ഒരുക്കിയിട്ടുണ്ട്. പ്രത്യേക കണ്ണട കൂടാതെ കാണാവുന്ന ത്രിമാന ചലച്ചിത്രങ്ങള്‍, ഹോളോഗ്രാഫിക് പ്രൊജക്ഷന്‍, കൈനറ്റിക് പ്രൊജക്ഷന്‍, ഒക്കുലസ് അടിസ്ഥാനമാക്കിയ വെര്‍ച്ച്വല്‍ റിയാലിറ്റി അനുഭവം മുതലായവ പ്രദര്‍ശനത്തില്‍ ഉപയോഗിച്ചിട്ടുണ്ട്. നാഷണല്‍ ആര്‍കൈവ്‌സ് ഓഫ് ഇന്ത്യയില്‍ നിന്ന് കേന്ദ്ര സാംസ്‌കാരിക മന്ത്രാലയമാണ് പ്രസക്ത രേഖകള്‍ സമാഹരിച്ചിട്ടുള്ളത്. നാഷണല്‍ ഇന്‍സ്റ്റിറ്റ്യൂട്ട് ഓഫ് ഇന്ത്യയാണ് പ്രദര്‍ശനം രൂപകല്‍പ്പന ചെയ്തിട്ടുള്ളത്. സര്‍ദാര്‍ പട്ടേലിന്റെ ജന്മ വാര്‍ഷിക ദിനമായ ഈ മാസം 31 ന് പ്രധാനമന്ത്രി പ്രദര്‍ശനം ഉദ്ഘാടനം ചെയ്യും.
ജയന്തിനാളില്‍ ഡോ. രാജേന്ദ്ര പ്രസാദിന് പ്രധാനമന്ത്രി ആദരാഞ്ജലി അര്‍പ്പിച്ചു

ഡോ. രാജേന്ദ്ര പ്രസാദിന് അദ്ദേഹത്തിന്റെ ജയന്തിനാളില്‍ പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലികള്‍ അര്‍പ്പിച്ചു. ‘മഹാത്മാഗാന്ധിയുടെ പ്രേരണയാല്‍ ഡോ. രാജേന്ദ്ര പ്രസാദ് ഇന്ത്യന്‍ സ്വാതന്ത്ര്യസമരത്തില്‍ സജീവമായി. നിസ്സഹകരണപ്രസ്ഥാനം പോലെ അടിത്തട്ടില്‍നിന്നുള്ള മുന്നേറ്റങ്ങളില്‍ പങ്കാളിയായ അദ്ദേഹം അധ്യക്ഷനെന്ന നിലയില്‍ ഭരണഘടനാ അസംബ്ലിക്കു ശക്തമായ നേതൃത്വം പകരുകയും ചെയ്തു. പ്രഥമ രാഷ്ട്രപതിയായ അദ്ദേഹത്തിന്റെ നേതൃത്വവും മാര്‍ഗനിര്‍ദേശവും രാജ്യം രൂപീകൃതമായ ആദ്യനാളുകളില്‍ വളരെ വിലപ്പെട്ടതായിരുന്നു. ഡോ. രാജേന്ദ്ര പ്രസാദിന്റെ സേവനം എത്രയോ തലമുറ ഇന്ത്യക്കാരെ പ്രചോദിപ്പിക്കുന്നു.’, പ്രധാനമന്ത്രി പ്രസ്താവിച്ചു.
കൃഷിയിലും ഭക്ഷ്യ വ്യവസായത്തിലും സഹകരിക്കുന്നതിനാല്‍ സഹകരിക്കുന്നതിനുള്ള ഇന്ത്യ ഉക്രൈന്‍ കരാര്‍ ഒപ്പുവെക്കുന്നത് മന്ത്രിസഭയുടെ അനുമതി

കൃഷിയിലും ഭക്ഷ്യ വ്യവസായത്തിലും സഹകരിക്കുന്നതിനായി ഇന്ത്യയും ഉക്രൈനും തമ്മില്‍ കരാര്‍ ഒപ്പുവെക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. കൃഷിയും ഭക്ഷ്യ വ്യവസായവും ആയി ബന്ധപ്പെട്ട പലമേഖലകളിലും സഹകരണം സാധ്യമാക്കുന്നതാണ് പ്രസ്തുത കരാര്‍. തെരഞ്ഞെടുക്കപ്പെട്ട മേഖലകളില്‍ സഹകരിക്കുന്നതിനുള്ള പദ്ധതി തയ്യാറാക്കുന്നതിനു ചര്‍ച്ചകള്‍ നടത്തുന്നതിനുമായി ഇരു രാഷ്ട്രങ്ങളില്‍ നിന്നുമുള്ള പ്രതിനിധികള്‍ ഉള്‍പ്പെട്ട സംയുക്ത പ്രവര്‍ത്തക സംഘം രൂപീകരിക്കും. ഈ സംഘത്തിന്റെ യോഗം കുറഞ്ഞത് രണ്ടു വര്‍ഷത്തെ ഇടവേളകളിലെങ്കിലും ഇന്ത്യയിലോ ഉക്രൈനിലെ മാറിമാറി നടക്കും. കരാര്‍ ഒപ്പുവെക്കുന്ന ദിവസം തന്നെ അതു പ്രാബല്യത്തില്‍ വരികയും അഞ്ചുവര്‍ഷത്തേക്ക് നിലനില്‍ക്കുകയും ചെയ്യും. തുടര്‍ന്നുള്ള അഞ്ചു വര്‍ഷത്തേക്ക് സ്വമേധയാ കാര്‍ ദീര്‍ഘിപ്പിക്കപ്പെടും. കരാറില്‍ നിന്ന് പിന്‍വാങ്ങാന്‍ ഇരു രാഷ്ട്രങ്ങളില്‍ ഏതെങ്കിലുമൊന്ന് തീരുമാനിക്കുന്ന പക്ഷം ആ വിവരം അറിയിച്ച് ആറു മാസംകൊണ്ട് കരാര്‍ അവസാനിപ്പിക്കാവുന്നതാണ്.